Brandon Thomas (dramisto)

Walter Brandon THOMAS (naskita la 24-an de decembro 1848  en Liverpool, Britio; mortis la 19-an de junio 1914 en Londono) estis edukita ŝipĉarpentisto, aktoro, dramisto kaj scenaristo.Stephens, John Russell. "Thomas, (Walter) Brandon (1848–1914)", Oxford Dictionary of National Biography, Oxford University Press, 2004; online edition, January 2008, accessed 5 October 2010 

Kiel dramisto, li debutis kun sian teatraĵon Comrades en 1882, kaj poste atingis grandan sukceson per Charley's Aunt (La Onklino de Charley, d:Q1066781). Li ankaŭ verkis The Gold Craze  (1889), The Lancashire Sailor (1891), Marriage (1892), kaj A Swordsman's Daughter (1895).

 Vivo 
Brandon Thomas devenis de humilaj komencoj kaj laboris kiel ŝipfarejisto ekde juna aĝo. Li komence fariĝis ŝipĉarpentisto kaj komencis studi mararmean arkitekturon kaj mekanikan inĝenieradon. Tamen, kontraŭ la deziroj de sia patro, li iris al Londono por fariĝi aktoro.

Ekde 1870, li laboris kiel aktoro, aŭtoro de dekduo da teatraĵoj, kaj verkisto de revuoj . En 1879, li aliĝis al la Londona Hare/Dale Kompanio. Lia unusola populara teatraĵo estas la travestia komedio Charley's Aunt el 1892. Ĝi riĉigis kaj sendependigis lin kaj ankoraŭ estas ludata nuntempe.

Brandon Thomas ankaŭ estas la aŭtoro de pluraj popularaj kantoj.

 En Esperanto aperis 

 Okaze de la UK 1930 oni prezentis la komedion "La Onklino de Charley".  Amuzis viro aktoranta en virinaj vestoj. La rolantaro estis internacia. La nurenbergano August Starke estis la onklino. Oni laŭdis la prezenton pro flua traduko, trafaj esprimoj, elparolado komprenebla. La reĝisoro estis Julio Baghy.

 Referencoj 

 Eksteraj ligiloj 


 1895 article on Thomas with portrait (arkivita)
 Formal portrait of Brandon Thomas(arkivita)

Kategorio:Anglaj dramistoj